Title: Kurzus kódja: FIL-350
Author: MS-USER
Last saved by: FILINT
Company: Microsoft Corporation

Kurzus kódja: BBN-FIL-381.02 BMA-FILD-700.02
Kurzus megnevezése: Recenzió- és szakdolgozatíró szeminárium
Kurzus megnevezése angolul: Academic writing

Kurzus helye és ideje: 
A kurzus időpontja és (helye): K 14:00-15:30 i/129
A KURZUS ELSŐ FOGLALKOZÁSA: szeptember, a regisztrációs hetet követő első héten

Kurzus előadója: Faragó-Szabó István, farago-szabo@freemail.hu

Kurzus előfeltétele(i): Egyéni megbeszélés alapján  (Előny, de nem előfeltétel a I –IV filtört, metafizika, nyelvfilozófia  stúdiumok megszerzése)

A jegyszerzés módja(i):
1. Megbeszélt témák és könyvek alapján recenzió írása.
2. Aktív részvétel (minden résztvevőnek minden más résztvevő munkájáról dokumentált korrektúrát ír) 
3. A jegy megszerzéséhez mindkét követelmény teljesítése szükséges
Az ismertetésre kerülő munkákat nem csak a recenziót író hallgatónak kell ismernie, elemi szintű jártasság az ismertetésre kerülő könyvben a szeminárium minden résztvevőjétől elvárt.

Követelmények:
Rendszeres részvétel, a megírt recenziók közös megbeszélése.
A szemináriumra tanácsos a recenzióra kiszemelt könyvre vonatkozó elképzeléssel jelentkezni. 
Munkamódszer:
A megbeszélésre előkészített recenziót 8- 10 nappal a megbeszélés időpontja előtt kell megkapnom, hogy a tényleges megbeszélés időpontjáig a szükséges változtatásokat el lehessen végezni. Az átdolgozott variánst együttesen tanulmányozzuk. A munka folyamatossága érdekében minden megbeszélés időpontjában már a következő recenziónak is készen kell állnia.

Kurzus leírása, tematikája:
Tematikus kikötés nincs; diszciplinárisan is szabad a választás, viszont a megfelelő megírtság, a szerzőnek a recenzióból kiolvasható intenciója, egységes látásmód, kritikai attitűd elvárható.     
1.	Elsődleges feladat az „academic writing” műfajában némileg járatos hallgatók továbbképzése. Hosszabb távon mindenekelőtt a filozófiai kiadványokat megjelentető kiadókkal (L’Harmattan, Atlantis, Akadémiai, Gondolat, Áron, Világosság-könyvek) kívánunk szorosabb együttműködést kialakítani kurrens (2 évnél nem régebbi) kiadványaik kritikai ismertetésével. Az ismertetésre kerülő könyveket a kiadók rendelkezésünkre bocsátják. 
2.	Idegen nyelvű könyvekről is írható recenzió. Ebben az esetben kevésbé friss (ám 3 évesnél nem régebbi) kiadványok is szóba jöhetnek.
3.	Elsőbbséget élveznek a nem gyűjteményes jellegű kötetek, azaz az „egyszerzős”, valamiféle gondolati ívvel bíró alkotások, de a többszerzős, erősebb belső kohézióval bíró, tematikusan kötött munkák recenzeálása sem hátrány.
A megfelelően megírt színvonalú munkák többségének megjelenése biztosított.  BUKSZ, MFSz, Holmi, Elpisz).

Kurzushoz tartozó kötelező irodalom a téma jellegénél fogva nincs.